ועדת הפנים והגנת הסביבה, כנסת 19, פרוטוקול מספר 217, 2014-02-11 12:00

מירי רגב: חברים, בוקר טוב לכולם, צהריים טובים בעצם, שלום למני יצחקי, תודה שהגעת לוועדה; לרז נזרי, אני יודעת שאתה חולה היום והגעת לוועדה למרות זאת, אז בריאות טובה; לכל הגורמים שהגיעו - ליועץ המשפטי של המשרד לביטחון פנים; לח"כים שהגיעו.

מירי רגב: עכשיו ברור לכל, וגם קראתי את מכתבו של השר לביטחון פנים, הוא שלח לי עותק מהמכתב שהוא שלח ליועץ המשפטי לממשלה.

מירי רגב: הוא בעצמו כותב שבדיון שנערך בלשכת ראש הממשלה ב-14 בנובמבר בנושא "מאבק גורמי אכיפת החוק בפשיעה המאורגנת", בשורה ארוכה של דיונים הועלה הנושא בפני היועץ המשפטי לממשלה, וגם הוא התבקש לראות כיצד הוא בעצם מביא אכיפה מוגברת יותר וענישה למצבים של פשיעה.

מירי רגב: הוא גם הציג שורה של חוקים, שלא אדבר עליהם כרגע, שבעצם לא מתקדמים בכל מה שקשור לאכיפה של סוגיית הפשיעה.

מירי רגב: עכשיו ברור לחלוטין – שלום, דב חנין.

דב חנין: שלום, בוקר טוב.

מירי רגב: ברור לחלוטין שהטיפול בנושא הפשיעה המאורגנת הוא טיפול שמורכב ממספר גורמים - האחד, זה קודם כול ובראש ובראשונה תפקידה של משטרה ישראל לוודא שהדבר הזה לא יקרה.

מירי רגב: בראש ובראשונה זה התפקיד שלהם, זה הסמכות של המשטרה וזאת האחריות שלה.

מירי רגב: הדבר השני זה מערכת המשפט, כיצד מערכת המשפט בעצם גורמת לאכיפה ולהרתעה של כאלה שלא ירצו לקחת חלק ברגע שהמשטרה תתפוס אותם.

מירי רגב: וכמובן, הגורם השלישי שנדבר עליו פה, זה צבא הגנה לישראל, אבל הוא לא הגורם העיקרי שבגללו יש פשע ובגללו אנחנו לא מונעים את הפשע, אלא לבדוק מה השתנה בדרך ההתנהגות של הפשע המאורגן.

מירי רגב: לכן, אני מציעה לפתוח קודם כול עם סקירה שלך, מני יצחקי, על איך אתם רואים את הבעיה, איך אתם בעצם נכשלים פעם אחר פעם בכך שאתם לא מצליחים לאכוף ולמנוע את הפיצוץ של המכונית במרכזי ערים.

מירי רגב: לאחר מכן ארצה לשמוע תשובה שלך למכתב החמור של השר לביטחון פנים.

מירי רגב: אני חייבת להגיד שאני מרגישה שיש לנו שר מאוד ענייני, וכשצריך להגיד "אני טועה", אז הוא אומר "אני טועה", וכשצריך להגיד זה לא בבית-ספרי, זה בית-ספר אחר שמישהו צריך לטפל בזה, אז מישהו אחר צריך לטפל בזה.

מירי רגב: והוא אומר את זה בצורה הגונה.

מירי רגב: אצלי בוועדות הוא מגיע ואומר איפה אני לא בסדר, איפה אני צריך לעשות יותר, אבל איפה גם גורמים אחרים צריכים לעשות יותר, שזה גורמי המשפט.

מירי רגב: ובכל נושא המטענים, אם נגיע למצב שפה לא נוכל לטפל בעניין הזה, נביא את זה לוועדה החסויה.

מירי רגב: יש לנו ועדה חסויה בנושא המדינה השלישית בקרוב, שם גם יציגו את סוגי המטענים שמדברים עליהם, מאיפה המטענים האלה מגיעים - - -

זבולון כלפה: שרשרת המזון.

מירי רגב: בדיוק, שרשרת המזון הזאת.

מירי רגב: מני יצחקי, בבקשה.

זבולון כלפה: מושג יפה.

מירי רגב: רק שזה לא שרשרת מזון, זה בסוף פוגע בכל אזרח במדינת ישראל.

מירי רגב: בבקשה.

זבולון כלפה: לא, זה סוג של מזון, תלוי בעיני מי.

מני יצחקי: א', תודה על הדחייה מאתמול להיום, כי אתמול היינו עסוקים גם בדיונים סביב הנושאים האלה וגם בהרבה מבצעים נוספים, ובאמת זו פעם שנייה שאני מגיע כאן לוועדה.

מני יצחקי: אני חושב שזו הזדמנות מצוינת לומר כמה דברים או להבהיר דברים ולא לתרץ ולא לנסות לעגל פינות והסברים כאלה ואחרים, אלא לומר את הדברים כדי שהפורום ידע אותם הלכה למעשה.

מני יצחקי: ב', אנחנו נמצאים באיזשהו סוג של רצף של פיצוצים ומטענים בכלי רכב, ואכן, סטטיסטית אם הייתי מפזר את זה על השנה מול שנים אחרות אז לא הייתם רואים איזו קפיצה, אבל בגלל המיקוד, בגלל הרצף, זה נמצא על השולחן, ולכן אני בהקשר הזה חייב לומר כמה דברים.

מני יצחקי: הנקודה הראשונה, האחריות היא של משטרת ישראל.

מני יצחקי: אנחנו אומרים את זה בצורה ברורה, חדה, בהירה, לא ימינה ולא שמאלה, האחריות היא של משטרת ישראל, זו אחריות שלנו ככאלה שאמורים לתת תשובה לאירועים שמתרחשים כפי שעשינו בנושאים אחרים.

מני יצחקי: משטרת ישראל, לאורך השנים כשעלו בעיות כאלה ואחרות או היו פיקים בנושאים מאוד מסוימים ידענו להתמודד, לקחנו את העניינים בצורה רצינית, ידענו להביא מודיעין טוב, ידענו לעשות חקירות עמוקות, ידענו להביא לפתרונות.

מני יצחקי: אני עובר לשלב של איך הדברים מתנהלים הלכה למעשה.

מני יצחקי: ואני עוד פעם מסביר את הדברים בראייה מאוד מאוד מבוססת על מודיעין שאנחנו מזהים ביום יום ולא כדי לנגח את זה או אחר או להפנות אצבע להנה או להנה.

מני יצחקי: אני אומר את הדברים בצורה הברורה ביותר כדי שהדברים יהיו בהירים.

מני יצחקי: אנחנו מזהים תנועה בקרב בדוקאים שלנו, עבריינים, ואני לא אומר "ארגוני פשיעה" בכוונה, כי אם תשימו לב ומי שמבין בעניין, ידוע שכל סדרת האירועים האחרונה, למעט מקרה אחד, לא היו קשורים לארגונים כאלה ואחרים, ועוד פעם, זה מבחינתנו לא משנה, פיצוץ זה פיצוץ.

מני יצחקי: הנקודה השנייה - - -

מירי רגב: רגע, אתם מזהים עבריינים שלכם, שהם עבריינים שיש לכם עליהם מודיעין, שמבצעים פיצוצים או מבצעים חלק - - -

מני יצחקי: א', שלב קודם אנחנו מזהים סכסוכים, השלב הראשון זה סכסוכים.

דוד אזולאי: בין מי למי?

מני יצחקי: בין אל"ף לבי"ת, לא משנה.

מירי רגב: בין משפחות פשע.

דוד אזולאי: לפעמים בין ארגון זה או אחר או בין עבריין אל"ף לעבריין בי"ת.

דוד אזולאי: השאלה אם זה עבריינים ברמה פרטנית פה, ברמת ארגונים.

מני יצחקי: בין עבריינים וגם בין ארגונים.

מני יצחקי: באירועים האחרונים, מכל סדרת האירועים, רק מקרה אחד היה בין ארגונים וכל שאר המקרים היו בין עבריינים על סיבות כאלה ואחרות.

מני יצחקי: הסיבות הן: כספיות, רומנטיות וכו' וכו', אלה הסיבות.

מני יצחקי: היינו רגילים שהם היו לוקחים אקדח או סכין או עושים פעולה כזו או אחרת ומשתמשים באמצעי זה או אחר.

מני יצחקי: היום, לפחות בשנה פלוס, אנחנו מזהים שינוי לכיוון המטענים.

מני יצחקי: בדקנו את עצמנו והקמנו יחידת מטענים שיש בה מחקר ובדקנו למה, והתבררו כמה דברים, התבררו לנו עניינים של זמינות, עניינים של עלויות והיכולת להיתפס.

מני יצחקי: הם הבינו שיש זמינות באמת גבוהה ביותר בשוק היום – אני אומר את זה באחריות – למטענים, אפשר לרכוש - - -

זבולון כלפה: מה זאת אומרת "שוק"?

מני יצחקי: אפשר לרכוש מטענים בנקל ביחס לעבר.

מני יצחקי: נניח, אם עבריין רוצה לרכוש M16 או לרכוש מטען, קל לו יותר היום להשיג מטען, נקודה.

זבולון כלפה: בעקבות אותו מחקר שיזמתם - - -

מירי רגב: איפה הם משיגים את המטענים?

מירי רגב: כשאתם מזהים את – אם אתה יודע - - -

מני יצחקי: מרביתם מטענים תקניים, קרי, אם אני אומר מטענים תקניים, הם צריכים לקבל את זה ממטען שמיוצר בתעשייה באופן מסודר, אני מעריך שחלקם זלגו מצה"ל וחלקים זלגו ממקומות אחרים.

זבולון כלפה: לאור הבדיקה שלכם, מה השתנה בצה"ל שלא היה לפני שנתיים-שלוש-חמש?

מירי רגב: הוא לא אומר מה לא השתנה בצה"ל, הוא אומר, - -

מני יצחקי: אני אומר מה השתנה אצל העבריינים.

זבולון כלפה: עשיתם איזשהו מחקר.

מירי רגב: מה השתנה אצל העבריינים, מה השתנה אצל ארגוני הפשע.

מני יצחקי: בדיוק.

מירי רגב: בצה"ל כנראה תמיד היה מצב שאפשר לגנוב מטענים.

זבולון כלפה: זאת אומרת, אתה אומר שהזמינות הייתה קיימת כל הזמן.

מירי רגב: פשוט היה להם יותר קל אז עם אקדחים, היום יותר קשה להם כנראה עם אקדחים, אבל הסכינים זה אותו דבר.

מירי רגב: בוא נניח שהזמינות של אקדח יותר קשה להם והזמינות של M16יותר קשה להם.

מני יצחקי: אבהיר את הדברים.

מירי רגב: בבקשה.

מני יצחקי: תראו, עבריין שיוצא לבצע או לנקום את הסכסוך שלו בודק איפה זה יעלה לו זול יותר, איפה זה זמין יותר ואיפה הוא עלול למצוא את עצמו נתפס ומוכנס לכלא ומה רמת הסיכון.

מני יצחקי: לתפיסתו היום, יש לו את המטענים זמינים מאוד ורמת הסיכון פחותה מלעמוד מול אדם ולבצע מעשה - - -

דוד אזולאי: גם העלויות זה שיקול?

מני יצחקי: העלויות, בוודאי.

מני יצחקי: עלויות, ברגע שיש זמינות אז המחירים יורדים כמו כל דבר בשוק והם נוטים לכיוון הזה.

מני יצחקי: אמרנו את זה בשנה האחרונה, אמרתי את זה בוועדה הזו בפעם הקודמת, לא באולם הזה, באולם האחר, - -

מירי רגב: נכון.

מני יצחקי: - - ואמרתי את הדברים בצורה ברורה.

מני יצחקי: אמרתי, הזמינות עולה.

מני יצחקי: לכן, גם אמרתי, ואני חוזר ואומר, אנחנו מסכלים המון מקרים.

מני יצחקי: כמעט כל יחידות המשטרה פועלות היום, יחידות שמסוגלות לקיים פעילות סמויה, פועלות מול התופעה הזו.

מני יצחקי: בתקופה האחרונה החלטנו שאנחנו חודרים לשוק הזה והפעלנו סוכנים וביצענו פעילות של סוכנים משטרתיים בעיקר ביחידה "להב 433" וגם ביחידות הימ"ר, היחידות המרכזיות, ונכנסנו פנימה לתוך השוק ברכישות ובסיכולים של מטענים.

מני יצחקי: גילינו שמאוד קל לנו יחסית, ביחס לעבר, לרכוש מטענים, אנחנו רואים שיש התעסקות יותר רחבה בעניין הזה, ואנחנו רואים שזה הגיע לרבדים שלא הכרנו.

מני יצחקי: פעם זה היה בהתעסקות של קבוצה מאוד מצומצמת, היום זה הפך להיות רחב יותר.

מני יצחקי: כשניסינו להבין למה, עם אותם עבריינים, למה זה קורה, ההסבר המאוד פשוט שזה יותר זמין, יותר זול, יותר נוח, יותר יעיל.

דוד אזולאי: מה זה יותר זמין?

דוד אזולאי: הם רוכשים את זה באופן פרטי מארגונים, ממפעלים?

מירי רגב: מהצבא, בקיצור.

מירי רגב: מה שהוא אומר, שזה מגיע - - -

מני יצחקי: אסביר.

מני יצחקי: לנו יש על השולחן המון ידיעות מודיעיניות על סכסוכים.

מני יצחקי: סכסוכים כאלה צריכים להיפתר ביניהם או שדרך הפתרון היא בדרך כלל הדרך האלימה.

מירי רגב: אתם עוסקים בבוררות בעולם הזה?

מני יצחקי: אנחנו עוקבים אחרי הבוררות.

מירי רגב: אתם עוקבים.

מני יצחקי: אנחנו עוקבים אחרי העניין הזה, ואנחנו יודעים שלכל אירוע של סכסוך בידיעה המודיעינית יש פוטנציאל, והפוטנציאל הזה מביא אותם לחפש עם מה להשתמש ועם מה להביא לידי ביטוי מימוש, מבחינתם אלים, כנגד הצד השני.

מני יצחקי: וגילינו שלתוך השוק הזה הם הולכים לכיוון המטענים כי הם מאוד נגישים וזה מאוד נוח.

מני יצחקי: ולכן, אנחנו - - -

מירי רגב: בנושא המטענים, אני לא רוצה לפתוח את זה פה, כי עכשיו זה יעביר את זה לצבא ואנחנו רוצים להתעסק במשטרה.

מירי רגב: אני רוצה לשאול שאלה פשוטה, האם דיברתם עם הצבא?

דוד אזולאי: לא בטוח שזה הצבא, מירי, זה לא - - -

מירי רגב: רגע, האם דיברתם עם הצבא?

מני יצחקי: אני לא הזכרתי את הצבא בכל - - -

מירי רגב: אז מאיפה שהמטענים באים, האם אתם מנסים – אתה אומר שאתה מוצא את עצמך מול מטענים.

מירי רגב: בדקת את שרשרת ההגעה של המטען, הגעת למצב שרוב – לא אתה, אבל המפכ"ל שלך אמר שזה מגיע מהצבא, האם מישהו פנה אל הצבא, אל הרמטכ"ל, אל ראש אגף המבצעים שלך הצבא, אל מצ"ח, האם מישהו אמר לגורמי צבא: חברים, שימו לב, אנחנו נמצאים מול פשע פלילי, הפשע הפלילי הזה מרים יותר ויותר ראש באמצעות מטענים שמגיעים מהצבא, מישהו נותן לכם דין וחשבון מה קורה שם?

מני יצחקי: אנחנו עובדים נקודתית עם צה"ל, עם משטרה צבאית, אנחנו עובדים לאורך השנים ועובדים ביחסים מאוד קרובים וטובים, אבל זו לא הסיבה.

מני יצחקי: אנחנו נמצאים מול מצב עובדתי שמטענים זולגים ואנחנו צריכים להתמודד אתם לאחר מכן.

מני יצחקי: אבל אני עוד פעם רוצה להבהיר דבר שאמרתי בתחילת דברי, אני לא מפנה אצבע לשם או לשם, אנחנו מזהים מצב עובדתי.

מני יצחקי: המצב העובדתי שהיום השוק רווי, המצב העובדתי שמשתמשים במטענים והמצב העובדתי שאנחנו מסכלים הרבה, זה המצב העובדתי.

מני יצחקי: בין הסיכולים שאנחנו מבצעים, ועשינו את זה שבוע שעבר וביום שישי האחרון, אני יכול לבשר לכם שגם סיכלנו חיסול במטען נוסף, ואנחנו עושים את זה בצורה מאוד יסודית, מאוד רצינית ולוקחים את זה בצורה רצינית.

מני יצחקי: אני חייב לומר שבעבודה היומיומית הזאת אנחנו מזהים שמדובר בתופעה, ואנחנו באים ומניחים אותה על השולחן, אנחנו לא מסתתרים באיזו פינה ואומרים "אין".

מני יצחקי: אנחנו אומרים: ישנה תופעה, ובדיון הקודם שלי אמרתי שמדי פעם בין כמות כזו של סכסוכים יזלגו סכסוכים ויהיו פיצוצים.

מני יצחקי: אמרתי שאנחנו לא יכולים להגיע למאה אחוז סיכול.

מני יצחקי: אני חוזר, אנחנו לא יכולים להגיע למאה אחוז סיכול, אנחנו מסכלים הרבה, אבל להגיע למאה אחוז זה עוד תהליך מורכב, ארוך ובעייתי.

מני יצחקי: כל זמן - - -

מירי רגב: אז זה אומר שנמשיך לראות אחת לשבוע פיצוצים של טרור פלילי במרכז הארץ?

מירי רגב: אתה בעצמך אומר: משטרת ישראל לא מסוגלת למנוע.

מני יצחקי: לא אמרתי "לא מסוגלת".

מירי רגב: זה מה שאתה אומר: אני לא מסוגל.

מירי רגב: הרי, בוא נודה על האמת, אני בטוחה שאתם עושים ומסכלים, אין בכלל ספק, אבל אתם לא נבחנים על מה שעצרתם, אתם נבחנים על מה שמתפוצץ, מה לעשות?

מירי רגב: זה הציבור.

מירי רגב: הציבור אומר: אתה נבחן על מה שהתפוצץ.

מירי רגב: אני בדרום תל-אביב, מתפוצץ מטען, וכמה כתב השר?

מירי רגב: 12 אירועים קשים ביותר, ובכלל זה - -

מני יצחקי: אני יכול להפריע ליו"ר הוועדה?

מירי רגב: - - מטעני חומר נפץ במכוניות, בקבוק תבערה על רכבו של מועמד לראש העיר – לא אני, את זה כותב השר – מטען צד כלפי רכב של עבריינים כמו בדרום תל-אביב, אירוע פיצוץ ברכבו של פרקליט בכיר.

מירי רגב: מה הוא אומר?

מירי רגב: אומר פה השר לביטחון פנים, לא אני, הוא אומר, יש רצף של אירועים ורציחות וניסיונות שמישהו צריך למנוע אותם, - -

מני יצחקי: זה אנחנו.

מירי רגב: - - ומי שצריך למנוע אותם זה אתם.

מירי רגב: אז כשאתה אומר לי: אני לא מסוגל למנוע מאה אחוז - - -

מני יצחקי: לא זה מה שאני אומר.

מירי רגב: אז תסביר לי מה אתה אומר.

מני יצחקי: בשמחה אסביר.

מני יצחקי: הדברים שלי מאוד ברורים, ואני גם לא רוצה להגיע לכיוון שאנחנו לא יכולים לעשות או למנוע את העניין.

מני יצחקי: אמרתי שזה תהליך, אמרתי.

מני יצחקי: אנחנו מזהים שינוי בתרבות העבריינית באופן השימושים, וכרגע אנחנו נותנים זום לכיוון הזה.

מני יצחקי: זה תהליך, וגם אמרתי שסכסוכי העבריינים יהיו תמיד.

מני יצחקי: המאפיינים ודרך הפעולה שהם יסגרו ביניהם את החשבונות יהיו במאפיינים כאלה ואחרים.

מני יצחקי: עכשיו המאפיין הזה בולט.

מני יצחקי: דבר נוסף שאני רוצה לומר, ואמרתי בתחילת דברי, אני לא רואה ואין סטטיסטית עלייה.

מני יצחקי: יש פיקים, ובפיק הזה נכון שזה נראה צפוף מדי וזה נראה מאיים מדי וזה לא טוב, ואנחנו טוענים שזה לא טוב.

מני יצחקי: אבל בספירה על פני השנה לא עלינו ביחס לשנים קודמות, נקודה.

מני יצחקי: לא עלינו בכמויות ובאירועים ביחס לשנים קודמות.

מירי רגב: אבל גם לא ירדתם.

מני יצחקי: נכון.

מני יצחקי: הרצף הוא אחר, לכן - - -

מירי רגב: אז אם לא עליתם ולא ירדתם זה אותו דבר.

מני יצחקי: תראו, אני חייב לומר, אנחנו א', מזהים את הבעיה, אנחנו יודעים לטפל בעיה.

מני יצחקי: אני רואה את רצף הסיכולים, ואני מרגיש די בטוח בעניין הזה שאנחנו מסוגלים לבלום את התופעה הזאת.

מני יצחקי: רק אני חייב לומר שאין, ואני לא חושב שאף גורם ואף גורם מדינתי כזה או אחר בארץ או בעולם התחייב על מאה אחוז.

מירי רגב: אז תגיד לי, איך אתה מסוגל לבלום את התופעה הזאת.

מירי רגב: תגיד לי איך אתה כמשטרה יכול לבלום את התופעה הזאת או מה חסר לך, איזה כלים חסרים לך כדי לבלום את התופעה הזאת.

מני יצחקי: אני יכול לומר מה התוכניות שלנו.

מני יצחקי: א', אנחנו רוצים לצמצם את הזמינות, נקודה.

מירי רגב: את הזמינות של המטענים.

מני יצחקי: נכון.

מירי רגב: איך?

מירי רגב: תגיד לי איך, אל תספר לי את השיטה.

מני יצחקי: בעבודה קשה ועבודה מודיעינית וחקירתית משטרתית ובשיחות שלנו עם – אנחנו נכיר את - איך הוא אמר?

מני יצחקי: את שרשרת המזון, אנחנו יודעים מאיפה הזמינות הזאת נובעת, ושם נעשה את כל המאמצים לעצור את הנביעה הזו, בשיחות, בתיאומים וכו' וכו'.

זבולון כלפה: יכול להיות שדרך אגב גם בחוליה הזו, הראשונית לצורך העניין, שבעצם מספקת את המצע שעל בסיסו התחושה היום ברחוב שקורה פה משהו איום ונורא, צריך לעשות פה אולי שתי פעולות משולבות: אחד, בצד של החקיקה פה - החמרת החקיקה בעניין הזה כלפי מי שמתעסק עם הדבר הזה, שיבין שזה לא ישתלם, פשוט תיגדענה אותה יד; ודבר שני, יכול להיות - - -

מירי רגב: תכף, זבולון, יכול להיות שעלית על נושא מסוים כי יש פה כמה נושאים שלא מתקדמים מבחינה חקיקתית, ותכף רז נזרי המשנה ליועץ המשפטי יתייחס לזה.

זבולון כלפה: תכף נשמע.

זבולון כלפה: אבל יכול להיות שגם מצדכם, דרך אגב, צריכה להיות יד מאוד מאוד קשה כלפי כל אותם גורמים וכל אותה שרשרת מזון שדיברנו עליה, צריכה להיות יד מאוד מאוד קשה וברורה, עד כדי צעדים חריפים מאוד.

זבולון כלפה: כי הרבה פעמים כשאנחנו נתקלים במציאות מסוימת הפתרון הוא בדרך כלל ללכת לקצה מסוים ואז המציאות חוזרת לאיזשהו איזון מסוים.

זבולון כלפה: המציאות של היום מאוד מטורפת, אתה לא יודע בשבוע הבא איפה הרכב הבא מתפוצץ.

מירי רגב: שנייה, זבולון, אני נותנת לך גם להתייחס, לך ולדוד אזולאי.

מירי רגב: הדבר הראשון שאמרת, לצמצם את הזמינות של המטענים.

מירי רגב: מה הנושא השני?

מני יצחקי: הנושא השני, והוא לקח לי את הבכורה על העניין.

מירי רגב: לאור הצלחתו של מני אולי תתמנה לתפקיד.

זבולון כלפה: האמת היא, הציעו לי לפני שמונה וחצי שנים תפקיד שם, אבל סירבתי.

מירי רגב: אתה רואה, אין לך מחליף, מני.

מירי רגב: תירגע, אין לך מחליף.

מני יצחקי: אז אני רגוע.

מני יצחקי: הנושא השני זה כמובן חקיקה.

מני יצחקי: נושא נוסף - - -

מירי רגב: תכף נדבר על זה.

מני יצחקי: הנושא אולי המרכזי הוא עבודה מאומצת מודיעינית וחקירתית שלנו, והיא נעשית ותיעשה ביתר שאת.

מני יצחקי: על העניין הזה אני מתחייב, שאנחנו ניתן את המקסימום ועושים את המקסימום, אבל ניתן את כל המשאבים ואת היכולות כדי לבלום את העניין הזה.

מני יצחקי: יש לנו ניסיון מאירועים שהתרחשו במדינת ישראל, שמנו זום עליהם, והגענו למצב של הורדה מהותית משמעותית.

מני יצחקי: אבל הייתי חייב קודם לתאר לכם שלא מדובר, לא בסכסוך אחד ולא שניים, לפעמים על השולחן בבוקר מונחת לנו חבילה עבה מאוד של ידיעות מודיעיניות על התרחשויות כאלה ואחרות והציבור לא יודע, גם זה אולי בסדר שהוא לא יודע, של בלימה - - -

מירי רגב: זה גם לא מעניין את הציבור, את הציבור מעניין רק הפיצוץ, זהו.

דוד אזולאי: הוא מרגיש.

מירי רגב: הפיצוץ מעניין אותו, אותו לא מעניין – כל מה שאתה עושה זה מעולה וזה יפה וזה טוב, אבל אותי מעניין בבוקר כשאני קמה, אני רואה את התמונות הנוראיות האלה, מי מחר בבוקר אזרח חף מפשע נפגע, נהרג כתוצאה מסכסוכים כאלה שהמשטרה לא מצליחה למנוע, זה מה שמעניין.

מני יצחקי: א', אני שמח על זה שאת אומרת שזה יפה, טוב ויעיל כל הפעילויות, - -

מירי רגב: נכון.

מני יצחקי: - - כי את יודעת והרבה אחרים יודעים, אלה שנמצאים בתוך העניינים, יודעים איזו השקעה אדירה - זה תהליך של לפעמים חודשים לשים יד על מטען, וכמה זה פשוט לגנוב ארגז עם 20 מטענים שחוזרים לנו פנימה לשוק.

מני יצחקי: אתם צריכים להבין את זה.

מני יצחקי: אנחנו עובדים על זה, אנחנו מודעים לעניין הזה, זו אחריות שלנו, אנחנו המשטרה וניתן תשובות.

זבולון כלפה: אבל לאור תיאור הדברים שאתה אומר פה כרגע, מני, בעצם עולה תמונה מאוד ברורה, ש- א' של הכול בעצם, מחויב פה שיתוף פעולה הדוק לאורך תקופת זמן בין הספק, לצורך העניין המקורות של אותה שרשרת מזון, קרי, המטענים, מאיפה שהם יוצאים, - -

מירי רגב: שנגנבים ממקום מסוים או נקנים ממקום מסוים.

זבולון כלפה: - - נגנבים ממקומות מסוימים.

מני יצחקי: יושבת-הראש הבטיחה שיהיה דיון.

מירי רגב: יהיה דיון בנושא המטענים בישיבה בוועדה חסויה, שאתה חבר בה וגם ח"כ אזולאי חבר בה, שנראה מה המקור.

דוד צור: חייב להיות דיון כזה.

מירי רגב: אבל שוב אני אומרת, אי-אפשר להאשים עכשיו את המקור.

מירי רגב: זה כמו שנבוא ונאשים עכשיו את החיזבאללה, למה אתה יורה.

מירי רגב: חיזבאללה ירה, עכשיו אנחנו צריכים למנוע, להגן על אזרחי המדינה בצפון, אותו דבר המשטרה.

מירי רגב: המטענים מגיעים ממקום שצה"ל צריך לטפל בו, מאה אחוז, אבל המשטרה עכשיו צריכה לטפל בזה שהמטען לא יתפוצץ.

מירי רגב: זהו, המטען נמצא עכשיו במגרש שלכם.

מני יצחקי: נכון, ואנחנו לוקחים אחריות ונטפל - -

מירי רגב: מאה אחוז, מצוין.

מני יצחקי: - - ואנחנו מטפלים ומסכלים ונמשיך לסכל.

מני יצחקי: ואתם מכירים, רק מסוף שבוע אחרון הוצאנו, שלא כדרכנו, מידע על כך שסיכלנו ומה סיכלנו, וזה רק קצה קצהו של מה שסיכלנו, כי כל הוצאה כזאת החוצה היא מבחינתי בעיה מודיעינית.

מני יצחקי: אבל אני אומר באחריות מלאה שאנחנו מסכלים לאורך זמן באופן מאוד שיטתי ויהיו עוד הפתעות.

זבולון כלפה: אולי נשמע את המשנה ליועץ המשפטי?

מירי רגב: כן, רז נזרי המשנה ליועץ המשפטי.

מירי רגב: קודם כול, תודה שבאת.

מירי רגב: קראתי את המכתב של השר, במכתבו של השר יש כמה חוקים שבעצם לא מקודמים, רק אגיד את הנושאים של החוקים ואז אשמע.

מירי רגב: קודם כול, הצעת חוק חיסיון חומר מודיעיני; הצעת חוק האזנות סתר; הצעת חוק הגבלות שימוש במקום למניעת ביצוע עבירה - גישה לאתרי אינטרנט; הצעת חוק שטרם נדונו בוועדת שרים בגלל שבעצם אין את ההמלצה של היועץ המשפטי לממשלה; הצעת חוק סדר-הדין הפלילי סמכות אכיפה - חיפוש ותפיסה; הצעת חוק המאבק בארגוני הפשיעה - תיקונים שונים; תקנות וצווים שאתם גם כן לא מאשרים לשר להוציא את זה במסגרת תפקידו, שזה כל מה שקשור לצו סדר-הדין הפלילי, סמכויות אכיפה, חיפוש בגוף ונטילת אמצעי זיהוי.

מירי רגב: בקיצור, יש כאן סדרה גם של הצעות חוק, וסדרה של תקנות.

מירי רגב: אומר השר: אני מבין את תפקידי להיות אחראי על הסדר הציבורי, אני מבין שיש כאן מצב של פשע פלילי, הוא אומר וזה פשוט מדהים, ברור לכל כי האירוע הבא כבר בפתח.

מירי רגב: זאת אומרת, הוא מבין שעם כל מה שהוא אומר אין מאה אחוז, מה שמני יצחקי אמר.

מירי רגב: אנחנו נעשה את הכול, אבל אין מאה אחוז.

מירי רגב: כדי להגיע ליותר הצלחות אנחנו צריכים שתסייעו לנו, אתם היועץ המשפטי, אתם משרד המשפטים תעזרו לנו בסוגיית אכיפה.

מירי רגב: אנחנו מביאים חוקים, ואתם בעצם לא מאפשרים לנו ליישם אותם, זה מה שהוא אומר.

מירי רגב: אשמח לשמוע את תגובתך: א', לרשימת החוקים הזאת; ב', מה אתם עושים כדי לגרום לאותו עבריין ולאותו זה שמוכר את המטען שיזהר להבא ויחשוב ארבע פעמים לפני שהוא עושה את זה.

רז נזרי: תודה, גברתי היושבת-ראש, תודה שניתנת לנו הזדמנות להשיב לדברים הללו.

רז נזרי: אתמול ראיתי את מכתבו של השר לביטחון פנים, אמרת קודם שהוא אמר משהו: זה לא בבית-ספרי, אני לא חושב שזה מה שנאמר, אבל ככל שכך הדברים מובנים על ידך, אז אני כאן כדי לתקן את הרושם הזה.

רז נזרי: קודם כול, לשם הבהרת הדברים, מי שחושב שפיצוצי מכוניות יפתרו באמצעות חוקים ותקנות חי באספמיה.

רז נזרי: העבריינים, למיטב ידיעתי, כשהם מפוצצים מכוניות ומניחים מטענים לא בודקים בערב לפני שהם יוצאים לפעילות הלילה שלהם את אתר הכנסת לראות מה החוק האחרון שעבר, ובהתאם לזה הם פועלים.

רז נזרי: לכן, בואו נשים דברים בפרופורציות, תכף נתייחס לגבי החקיקה, אבל לא שאם נוצר רושם כזה, ואני לא יודע אם זו הייתה כוונת השר לביטחון פנים, וככל שזו הייתה הכוונה, אז אני רוצה לשים את הדברים בפרופורציות.

רז נזרי: שום מכונית מפוצצת לא תיפתר בגלל תקנה או חוק כזה או אחר.

רז נזרי: ואחרי שאמרתי את זה, אני רוצה לא להמעיט מהדברים שהשר העלה, וכן - - -

מירי רגב: אתה אומר בעצם, לא משנה איזו תקנה נעשה, לא משנה איזה חוק נעשה, בכל מקרה תהיה עסקת טיעון והעבריין יצא החוצה.

רז נזרי: אני לא אומר דברים – זה לא קשור לעסקת טיעון, זה לא קשור לענישה.

מירי רגב: אתה אומר, בסופו של דבר שום דבר לא יעזור.

מירי רגב: זאת אומרת, אנחנו צריכים משטרה הרבה יותר חזקה.

מירי רגב: גברתי היושבת-ראש, אנחנו מופיעים כאן בוועדה הזאת ובוועדה אחרת ומסבירים מדוע החוקים האלה חשובים.

מירי רגב: תכף אסביר מדוע החוקים האלה חשובים כחלק ממתן כלים למשטרה להתמודדות עם הפשיעה המאורגנת.

מירי רגב: אבל אני רוצה לשים דברים בפרופורציות, כי כשקוראים את מכתב השר, כפי שגם הוצגו הדברים בפתיח על ידך, עלול להיווצר הרושם שמה שמעכב את המלחמה בדבר הזה זה חוק שעבר או לא עבר.

מירי רגב: לכן אני רוצה לשים את הדברים בפרופורציות, לא כך.

מירי רגב: אמרתי, שום פיצוץ של מכונית לא יימנע בגלל חוק כזה או אחר, וגם ראש אח"מ אמר את זה.

מירי רגב: זאת אומרת, בסופו של דבר זו אחריות של המשטרה, בסופו של דבר זה כלים - - -

דוד אזולאי: לא אומר אותו, אבל זה יכול לקדם את המלחמה באותם - - -

רז נזרי: בסדר, אני כבר מגיע לזה, חבר הכנסת אזולאי.

רז נזרי: אני לא ממעיט מהדבר הזה, אבל אני רוצה לשים דברים בהקשר הנכון, זה א'.

רז נזרי: לגבי מה שנעשה או לא נעשה על ידינו, קראת את מכתבו של השר, ואתייחס לכל החוקים הללו.

רז נזרי: כל החוקים הללו, אחד אחד, אוכל לעבור אתכם על כל זה, זה חוקים שאנחנו מקדמים בשיניים, בידיים וברגליים מזה זמן במאבקים מול כל מיני גורמים - - -

מירי רגב: כל השיניים, הרגליים והזה וזה לא זז?

מירי רגב: אז מה צריך כדי להזיז את זה?

רז נזרי: תכף תראי.

רז נזרי: מה לעשות שיש דברים, לא אכנס כרגע, שהיו תקועים בוועדה ציבורית שהתנגדה לדבר, ועדה ברשות שופט בית-המשפט העליון שהיא ועדה מייעצת לשר.

רז נזרי: אגיד בתמצית מה יש ומה כן נעשה.

רז נזרי: אם תראי את מכתבו של השר, הוא מזכיר דיון שהיה אצל ראש הממשלה לפני כשלושה חודשים ב-14 בנובמבר.

מירי רגב: נכון.

רז נזרי: השתמשנו בפלטפורמה הזאת של דיון אצל ראש הממשלה, בדיונים שגם היו אצל השר לבט"פ ובמשטרה ביחד אתנו כדי לנצל ולגייס את המערכות הפוליטיות לקדם את הדבר הזה.

רז נזרי: בסופו של דבר אנחנו עושים את העבודה שלנו, כידוע לך, עד שלב התזכיר, אחרי התזכיר הכנת טיוטת חוק ואז זה מגיע לוועדת שרים – לפני שזה מגיע לוועדת שרים, אישור שרת המשפטים, אישור שרים הנוגעים בדבר.

רז נזרי: כל החוקים שהוזכרו כאן אלה חוקים שעברו אחרי הדיון אצל ראש הממשלה, עברו ב-24 בנובמבר בוועדת שרים אחרי מאמץ מרוכז שעשינו גם בדיונים אצלי, גם בדיונים אצל היועץ.

רז נזרי: חיסיון חומר מודיעיני זה חוק שמקודם - - -

מירי רגב: רגע, אז אם הם עברו ועדת שרים, הם יכולים כבר להגיע לקריאות במליאה, בכנסת.

רז נזרי: חלקם.

רז נזרי: קודם כול החוק של חיסיון חומר מודיעיני עבר ועדת שרים לפני חודשיים, היום הוא פורסם ברשומות, ואני מקווה ומניח שיגיע לקריאה ראשונה ואחרי זה גם לוועדת החוקה לדיון.

רז נזרי: זה חוק חשוב מאוד, זה חוק שקידמנו בצורה אינטנסיבית, המשטרה יודעת את זה, גם עם ראש אח"מ הנוכחי וגם עם ראש אח"מ הקודם, מול הגופים השונים.

רז נזרי: זה נועד לתת, לאפשר למשטרה להפעיל את מערך המודיעין שלה בצורה טובה יותר, נועד למנוע מצב שחומרי חקירה, חומרי מודיעין נכנסים לתוך תיק החקירה המשפטי ואז הם מגיעים לארגוני הפשיעה או לעורכי-הדין שמייצגים לפי מספר ארגונים, והם בעזרת חומר מכאן ומכאן משלימים את הפאזל ועלולים לראות מי המקור, וזה הפגע, זה הוצג בצורה משמעותית על-ידי המשטרה כדבר שפוגע ביכולת להפעיל מודיעין.

רז נזרי: מודיעין זה כלי חשוב ביכולת להתמודד עם דברים כאלה.

רז נזרי: הנושא הזה – המשטרה יודעת, גם השר לביטחון פנים יודע – קידמנו את זה בצורה אינטנסיבית במשך הרבה ויכוחים שהיו.

רז נזרי: הדבר הזה היום פורסם ברשומות ומגיע לכנסת, זה נושא ראשון.

מירי רגב: חוק חיסיון חומר מודיעיני מקודם, מצוין, מעולה, בשעה טובה, הלאה.

רז נזרי: הנושא השני של – אני הולך לפי המכתב של השר.

מירי רגב: הצעת חוק האזנות סתר.

רז נזרי: הצעת חוק האזנות סתר, זה נושא שבעקבות ועדה שהייתה אצלנו גיבשנו מספר תיקונים בחוק האזנות סתר שרובם, אגב, דווקא מטילים יותר מגבלות על המשטרה וכו', אבל בנושא שקשור לעניינו זה מאפשר יותר להאזין לבעלי חיסיון, מה שנקרא, עורכי-דין, רופאים וכו', גם בעבירות שנוגעות לחוק ארגוני פשיעה.

רז נזרי: הדבר הזה, לצערי הרב, נמצא בכנסת לא מעכשיו אלא מהקדנציה הקודמת.

רז נזרי: זאת אומרת, הדבר הזה, אם תראי במכתב, כתוב שוועדת שרים החליטה להחיל דין רציפות.

רז נזרי: מה זה אומר?

רז נזרי: שבעצם זה כבר - - -

מירי רגב: אז מה הבעיה עם זה?

רז נזרי: אני לא מחוקק, אני לא חבר כנסת.

דוד אזולאי: השאלה איפה זה תקוע.

רז נזרי: אבל החוק הזה נתקע בוועדת החוקה.

רז נזרי: דיברתי אישית מספר פעמים עם יושב-ראש ועדת החוקה בקדנציה הקודמת.

רז נזרי: אני - - -

מירי רגב: אז עכשיו יושב-ראש ועדת החוקה אחראי על הפשע.

רז נזרי: לא אמרתי שהוא אחראי.

מירי רגב: לא, אבל מי צריך לקדם את זה?

רז נזרי: ממש לא, אבל אני - - -

מירי רגב: מר היועץ המשפטי של השר, הרי אתם באותה מפלגה, השר ויושב-ראש ועדת החוקה, הם באותה מפלגה, האם כמו שאתם יודעים להתריע על השיטור העירוני פה בוועדה, האם אתם עושים את זה גם בוועדת החוקה?

מירי רגב: מישהו יכול להסביר לי למה החוק הזה שאושר כבר ויש עליו - - -

ענת אסיף גיל: ב-17 בפברואר יעלה לרציפות.

רז נזרי: מייד יסבירו, אני מניח, היושבת-ראש, שבוע הבא זה עולה לרציפות ב-17 בפברואר, כלומר, זה היה בוועדת החוקה - - -

מירי רגב: אז זה עולה לרציפות.

רז נזרי: זה היה בוועדת החוקה בקדנציה הקודמת, לא קודם, לצערי, החלנו רציפות עכשיו, זה עולה לרציפות ביום שני הבא, זה עולה להצבעת רציפות, זה נושא נוסף שעולה.

רז נזרי: כלומר, זה היה בקדנציה הקודמת, רק לא קודם, לצערי, עכשיו זה עולה לרציפות.

רז נזרי: אנחנו עשינו את שלנו, העברנו ועדת שרים, זה נושא שני.

רז נזרי: נושא של חוק הגבלת שימוש במקום, זה נושא שהיו לנו, המשטרה יודעת, דיונים לא פשוטים מול הדרג הפוליטי, וכדי לשכנע כמה חשוב הנושא הזה – בהקשר שלנו זה בעצם בין השאר מאפשר סמכות למשטרה להגביל שימוש במקומות של בתי הימורים וכאלה שארגוני פשיעה משתמשים בהם, דרך זה גם מלבינים כספים ומניעים את הגלגלים של - - -

זבולון כלפה: יש כלי למשטרה להגביל אנשים שהם - - -

מירי רגב: באתר האינטרנט?

רז נזרי: החוק הספציפי הזה מאפשר למשטרה לסגור מקום, סמכות מינהלית לסגור אתר הימורים באינטרנט, לסגור מקום פיזי - - -

מירי רגב: אז למה אתה לא מאשר למשטרה היום – למה היועמ"ש לא מאשר צו מינהלי היום למשטרה?

רז נזרי: גברתי היושבת-ראש, מה זה אני לא מאשר?

מירי רגב: אתה נציג היועמ"ש, אני שואלת למה היועמ"ש, - -

רז נזרי: אני והיועמ"ש, צו מינהלי – אני לא - - -

מירי רגב: - - ואתה נציגו הבכיר, אל תזלזל בעצמך, אני מחזיקה ממך מאוד, רז נזרי.

רז נזרי: לא מזלזל בעצמי.

רז נזרי: תודה רבה.

מירי רגב: אז אני שואלת אותך שאלה, מדוע אתה לא מאפשר – אתה, נציגו הבכיר, בסוגיות הפליליות ליועמ"ש – מדוע אתה לא מאפשר למשטרה להשתמש בצו מינהלי?

רז נזרי: צו מינהלי להגבלת מקום זה דבר שמחוקק מאפשר, לא אני.

ענת אסיף גיל: הם שואלים על מעצרים מינהליים.

מירי רגב: מעצרים מינהליים.

רז נזרי: צו מינהלי – אבל אני הולך לפי המכתב.

מירי רגב: אבל שאלתי אותך משהו שמסיט אותך רגע מהמכתב.

מירי רגב: צו של מעצר מינהלי, תענה לי.

רז נזרי: מבטיח לך להתייחס.

רז נזרי: אני רוצה להתייחס לצווים המינהליים.

רז נזרי: הסמכות המינהלית לסגור מקום זה לא דבר שהיועץ המשפטי יכול לתת, זה דבר שמחוקק נותן.

רז נזרי: היא הייתה במובן מסוים פסק-דין שבית-המשפט המחוזי ביטל לגבי אתרי אינטרנט, ובעקבות ביטול פסק-הדין שהיה לפני שנה עשינו הליך חקיקה מהיר, שהגב' אסיף שנמצאת פה גם טיפלה בו במחלקה שלי, וקידמנו את הנושא הזה.

רז נזרי: הנושא הזה עולה, קודם כול אתמול הוא עבר קריאה ראשונה בכנסת.

מירי רגב: יפה.

מני יצחקי: אני מפריע רגע לרז כדוגמה הנושא הזה - - -

מירי רגב: לא, כי אתה נורא התנשפת, קשה לך, קשה כשאתה שומע פה את הדברים.

מירי רגב: תגיד לי מה קשה לך.

מירי רגב: שאלתי אותך, התנשפת לידי, כאילו מה, תגיד לי מה קשה לך.

מני יצחקי: שום דבר לא קשה לנו, אנחנו מתמודדים עם הכול.

מני יצחקי: אני רק אומר שבנושא הזה כדוגמה, כששאלתם אותי על מה יוצר את הסכסוכים - השוק האפור, ההימורים.

מירי רגב: ברור לחלוטין.

מני יצחקי: זה חומר התבערה האמיתי של כל הסכסוכים האלה.

מני יצחקי: אנחנו בסוף בקצה - - -

זבולון כלפה: אז בוא ניתן יותר כלים לסגור את הברז.

קריאות: - - -

מירי רגב: רגע, שנייה, אבל הנה, הוא נותן - - -

זבולון כלפה: אדוני, ראש אח"מ, היושבת-ראש חששה שהתנשפת בגלל זה, האם משרד המשפטים עצר או שהוא פעל לקדם את הדבר הזה?

מני יצחקי: אנחנו בשיתוף פעולה.

רז נזרי: קידמנו את הדבר הזה וזה לא היה פשוט, עמי במשרד יודעים את זה.

דוד צור: מה לגבי חסיון של חומרי מודיעין?

זבולון כלפה: דיברנו על זה.

מירי רגב: רגע, הוא דיבר על זה.

מירי רגב: בוא נמשיך הלאה, תכף תענה על מעצר מינהלי.

מירי רגב: אני רוצה עכשיו - - -

רז נזרי: נגיע למעצר מינהלי, נלך לפי הסדר.

מירי רגב: בבקשה, לפי הסדר.

רז נזרי: שלושת החוקים הראשונים שהיו במכתב של שר הבט"פ - -

מירי רגב: קודמו.

רז נזרי: - - או שקודמו, הם כרגע בכנסת, אחד עבר ברשומות, אחד עבר אתמול.

רז נזרי: זה עבר אתמול בקריאה ראשונה, והדבר השלישי - - -

מירי רגב: היועץ לבט"פ, תכף תענה לנו, היועץ הבכיר.

רז נזרי: הנושא הנוסף של חיפוש ותפיסה, זה הנושא של חוק חיפוש שאנחנו במשך כמה שנים, ביחד עם המשטרה, העברנו לאישור שרת המשפטים תזכיר חוק שעושה סדר בכל סמכויות החיפוש.

רז נזרי: בהקשר של המשטרה יש כמה סמכויות חשובות, זה חוק ענק של מעל 100 סעיפים, מה שחשוב למשטרה זה סמכות חיפוש סמוי, חדירה למחשב ללא ידיעת מחזיק וסמכות מינהלית, להוציא צווי שמירה על חומר, זה מוזכר פה.

רז נזרי: בעקבות הדיונים שהיו, ביקשה המשטרה לחלץ את הסעיפים האלה מתוך החוק הגדול במטרה לקדם את זה בצורה מהירה יותר, הדבר הזה לא כל כך פשוט מבחינה משפטית.

רז נזרי: אבל אמרנו לשרת המשפטים שמבחינתנו אנחנו לא יכולים להגיד שיש מניעה משפטית לחלץ את הדברים האלה ולקדם אותם בנפרד.

רז נזרי: בבדיקה שעשינו אתמול, בדיקת שרת המשפטים, שרת המשפטים אמורה לקיים דיון בנושא הזה בשבוע הבא כדי להחליט אם לקבל את הבקשה הזאת, להוציא את זה כדי לקדם את זה בנפרד.

מירי רגב: בנפרד מהחוק הכולל.

מירי רגב: זאת אומרת, את שלושת הדברים: סמכות חיפוש סמוי, סמכות חדירה למחשב ללא ידיעת המחזיק וסמכות מינהלית להוציא צווי שמירה על חומר מחשב.

רז נזרי: גברתי היושבת-ראש, יש חוק כולל של חוק חיפוש מוגדר שהוא ענק, ברור לי שהוא ייקח זמן, הבקשה הייתה להוציא את הדברים האלה.

מירי רגב: הבנתי.

מירי רגב: אתה אומר, נוציא רק את סמכויות המשטרה כדי לעודד.

רז נזרי: זה לא פשוט משפטית, לא אכנס לפרטים, אבל בשורה תחתונה אמרנו שמבחינתנו - -

מירי רגב: רוצים לקדם את זה.

רז נזרי: - - ככל שיוחלט ככה, אנחנו לא מונעים את זה משפטית למרות הקושי, מתוך הבנה של הצרכים שיש למשטרה בהקשר הזה, מתוך הנחה גם כשאתה לוקח תיקון ממוקד זה עובר יותר מהר בכנסת.

מירי רגב: ומה עם הצעת חוק המאבק בארגוני פשע?

רז נזרי: הצעת חוק המאבק בארגוני פשע, מה שקרוי בעקבות ה"ריקו", חוק הריקו בארצות-הברית.

רז נזרי: באותו דיון שהיה, שהשתתף בו גם השר לביטחון פנים ומפכ"ל המשטרה וראש אח"מ אצל ראש הממשלה - - -

מירי רגב: סליחה, נא לסגור, בבקשה, סדרנים את הדלת, לא להכניס כרגע את הנושא של דיור בר-השגה.

מירי רגב: לתת לנו לסיים את הדיון הזה.

מירי רגב: תודה.

רז נזרי: הדבר הזה הועלה לראשונה שם על-ידי ראש הממשלה, אגב, לא על-ידי המשטרה.

מירי רגב: אתה רואה, גם לראש הממשלה אכפת.

רז נזרי: הוא גם מכיר את החוק בארצות-הברית, ריקו וכו'.

רז נזרי: ביקשנו מהמשטרה להביא לנו הצעות קונקרטיות, יש בישראל חוק מאבק בארגוני פשיעה שחוקק לפני למעלה מעשור.

רז נזרי: הצעת החוק שעברה בסופו של דבר בכנסת היא לא הצעת החוק הממשלתית, כלומר, כדרכן של הצעות חוק היו שינויים כאן בכנסת לפני עשור.

רז נזרי: ביקשנו מהמשטרה לקבל הצעות קונקרטיות מה מתבקש.

רז נזרי: עד אתמול במכתב - - -

מירי רגב: הוא כתב, הוא אומר: בחוק הריקו אני רוצה להרחיב, רכוש של ארגון פשיעה, הוא כתב את כל הדברים.

רז נזרי: גברתי היושבת-ראש, זה לא תיקון חוק, את מה שהם מבקשים לראשונה קיבלנו אתמול מהשר.

רז נזרי: פנינו כבר אתמול – אחרי שקיבלנו מכתב מהשר – למשטרה, - -

מירי רגב: מאה אחוז, זה יטופל.

רז נזרי: - -שייתנו דברים קונקרטיים.

רז נזרי: אגב, פנינו עוד קודם לכן, וזה יטופל עם מתן לסדר עדיפויות הנדרש לצורך הדברים הללו.

רז נזרי: אבל אני רוצה להבהיר שלא יובן, מה שכתוב בסעיף 5 זה דבר שלראשונה העלית, לא המשטרה, אלא השר אתמול במכתב, לא קיבלנו את זה עד היום.

מני יצחקי: להוסיף על רז, כדוגמה, הנושא הזה שעלה עכשיו, על חוקי ריקו וכדומה.

מני יצחקי: אתם רואים שבמדינות אחרות דמוקרטיות, במקומות שאנחנו טוענים שבטוח להסתובב ואין פיצוצים - - -

מירי רגב: אין חשש.

מני יצחקי: ואין חשש.

מני יצחקי: דרך אגב, אנחנו בנתונים נמוכים מאותן מדינות.

מני יצחקי: הבינו שחייבים לחוקק את החוקים האלה כדי לתת לזרוע - - -

מירי רגב: לאפשר למשטרה.

מני יצחקי: ולאפשר למשטרה לעשות את הדברים.

מירי רגב: אין לי ספק.

מני יצחקי: אנחנו לא חיים באיזושהי בועה, אנחנו צריכים את הכלים האלה כדי לממש.

מירי רגב: מה גם שאנחנו יודעים שהנושא העסקי והניסיון של גורמי פשע להשתלט על חברות לגיטימיות - - -

רז נזרי: זה אתרי ההימורים שאמרתי והדברים האלה.

מירי רגב: בדיוק.

מירי רגב: ובאמצעות חברות לגיטימית כמו אתרי הימורים, הם עושים גם את השוק האפור שלהם.

רז נזרי: הם צריכים פרונט לגיטימי כדי לכלכל את - - -

מירי רגב: אם הם צריכים פרונט לגיטימי, אז ברור שהמשטרה צריכה מול הפרונט הלגיטימי הזה.

רז נזרי: בהחלט.

מירי רגב: ואת זה צריך לקדם.

רז נזרי: המשטרה התבקשה להגיד מה חסר לה בהקשר לזה.

רז נזרי: כשנקבל את זה אנחנו נקדם את זה במהירות המתבקשת.

רז נזרי: סעיפים 6 ו-7 למכתבו של השר לביטחון פנים, כפי שאת רואה, זה לא דברים שקשורים למשרד המשפטים.

רז נזרי: סעיף 6 קשור לזה, אבל זה לא אצלנו, זה לראש הממשלה.

רז נזרי: סעיף 7 זה צו שמצוי בוועדת החוקה, שממתינה לתיקון התוספת.

רז נזרי: לכן, ההסכמה שלנו כבר ניתנה לגבי סעיף 7.

רז נזרי: הזכרת את הנושא של צווים מינהליים.

רז נזרי: מכל שלל הדברים שאמרת - - -

מירי רגב: שקט.

מירי רגב: צווים מינהליים.

רז נזרי: מכל שלל הדברים שאמרנו זה בעצם הנושא היחידי שבו הוטל וטו משפטי.

רז נזרי: בכל שאר הדברים לא רק שהוטל וטו, פעלנו לקידום העניין כפי שהראיתי.

מירי רגב: תסביר לי למה.

רז נזרי: בנושא הזה בתמצית יש חוות דעת שהעברנו לשר לביטחון פנים ולמשטרה.

רז נזרי: אגיד לך בתמצית, תראי, את יודעת כמי שעוסקת בהקשרים האלה גם בכובעך כיושבת-ראש ועדה, - -

מירי רגב: נכון.

רז נזרי: - - מעצר פלילי יש לו את הכללים שלו, יש חוק, יש סמכויות אכיפה - מעצרים, יש מעצר ימים לצורכי חקירה, יש מעצר עד תום הליכים בגלל מסוכנות וכו'.

רז נזרי: מעצר זה דבר שהכי פוגע באדם, זה בתפיסה הבסיסית.

מירי רגב: נכון.

מירי רגב: ולנו יש דיון אחר על מעצרי שווא ומעצרים ארוכים שהמשטרה עושה, ואנחנו עושים את זה, חד-משמעית.

רז נזרי: יש דיון אחר שהיה אצלך, במקביל עשיתי אצלי במשטרה דיונים כדי לראות שאין מעצרי שווא, לראות מבחינת המקרים את סך המעצרים לעומת כתבי אישום, מתוך אותה תפיסה שמובילה את כולנו ואנחנו שותפים לה ואתם מובילים את זה גם כן, שבמעצר אסור שהיד תהיה קלה על ההדק.

רז נזרי: מעצר זה כלי מאוד מאוד פוגעני.

רז נזרי: לכן למעצר יש כללים ויש הליכים מתי אתה עושה מעצרים ואיך זה.

רז נזרי: בהגדרה מה האל"ף, בי"ת של הליך פלילי?

רז נזרי: כאשר אתה בעצם עוצר אדם עד תום ההליכים ומנהל משפט נגדו, הצד השני רואה את החומר.

רז נזרי: אותו נאשם, אותו חשוד, מסוכן ככל שיהיה, רואה מה יש נגדו.

רז נזרי: זה בעצם האל"ף, בי"ת של משפט פלילי, אני מגיש כתב אישום, אני מייד צריך שהצד השני יראה מה החומרים.

רז נזרי: מעצר מינהלי זה מוטציה שאצלנו קיימת בישראל שלא כל כך קיימת בעולם, שהיא דבר מאוד מאוד חריג.

רז נזרי: מעצר מינהלי קיים בישראל בנושא שנוגע לעבירות ביטחון.

זבולון כלפה: כל המדינה פה היא משהו חריג.

זבולון כלפה: זו מדינה מיוחדת, אמצעים מיוחדים.

מירי רגב: רגע, מעצר מינהלי לעבירות ביטחון.

רז נזרי: כי מציון תצא תורה בהקשר של מעצרים מינהליים, הוצאנו תורה מציון, ואנחנו מתמודדים עם זה בכל הזירות הבין-לאומיות כש"אוהבינו", במירכאות, בעולם מסבירים מדוע בכל הכבוד אנחנו לא נמצאים בשוויץ, ובהקשרים הביטחוניים אנחנו צריכים להתמודד עם - - -

מירי רגב: עזוב את הביטחוני, אני מבינה את הביטחוני.

רז נזרי: לא, אגיד לך, אני מתחבר מייד לפלילי.

רז נזרי: הרי למה צריכים לעשות מעצר מינהלי, למה זה סוג של חוסר ברירה?

רז נזרי: כי לפעמים אתה לא יכול לחשוף את החומר, זה מאוד מסוכן, אתה לא יכול לחשוף את החומר בהליך פלילי רגיל כי תשרוף מקור, תשרוף את הכלי שבאמצעותו הגעת לדברים הללו.

רז נזרי: ולכן משתמשים בלית ברירה במעצר מינהלי, אנחנו עוד מזיעים בהקשר הזה גם בבתי-המשפט בארץ וגם בעולם.

רז נזרי: אבל זה בכל הנוגע למעצר ביטחוני.

רז נזרי: אנחנו יכולים להסביר את הייחודיות הביטחונית שלנו לעומת העולם בהקשרים האלה.

רז נזרי: לפני שתי דקות אמר ראש אח"מ שאם נשווה את עצמנו בהקשר של טרור פלילי למדינות מתוקנות אחרות בעולם אנחנו נמצאים בנתונים נמוכים יותר, נכון?

רז נזרי: כך הוא אמר.

רז נזרי: כלומר, מצבנו טוב יותר בהקשרים הללו.

רז נזרי: אנחנו לא חושבים – בהקשר פלילי אין הבדל, הכלי הזה של מעצר מינהלי בהקשר פלילי לא קיים בעולם, למיטב בדיקה שעשינו.

רז נזרי: אנחנו בישראל, לפי המשטרה, לא נמצאים במצב יותר חמור.

רז נזרי: בהקשר ביטחוני אנחנו מסבירים מדוע הדבר הזה נדרש, ומסבירים כמה זה ייחודי וכו'.

רז נזרי: בהקשר פלילי, "לזהם", במירכאות, וזה זיהום המשפט, עניין של מעצר מינהלי - - -

מירי רגב: אבל במעצר מינהלי בעצם הווטו הוא רק שלכם, אתם מחליטים, אתם בעצם לא מאפשרים למשטרה.

רז נזרי: זה לא וטו שלנו.

מירי רגב: נניח, עכשיו החלטתם בסוגיית פינטו, מעצר מינהלי, זהו.

רז נזרי: החלטנו על פינטו מעצר מינהלי?

מירי רגב: בוודאי.

רז נזרי: אני שותף לטיפול בענייני פינטו, לא זכור לי שמישהו עצור במעצר מינהלי בענייני פינטו.

רז נזרי: אין אף אדם עצור, אגב, בפרשת פינטו, לא פינטו ולא ארביב ולא אף אחד אחר.

רז נזרי: אין שום מעצר בעניין פינטו.

רז נזרי: יש שיח לגבי הפרסומים שהיו, כן הסדרי פינטו, לא הסדרי פינטו לגבי דברים שהיו .

מירי רגב: אלא אם כן אני לא מכירה את הנושא הזה.

מירי רגב: ההסדרים.

דוד צור: - - -

קריאות: - - -

רז נזרי: גברתי היושבת-ראש, זה משהו אחר.

רז נזרי: מה אושר?

רז נזרי: על מה אתה מדבר, חבר הכנסת צור?

דוד צור: אמרו אם יש יכולת לצווים מינהליים גם בתוך קו ירוק ולא רק באיו"ש.

מירי רגב: אבל עזוב את זה כרגע.

מירי רגב: אני מדברת אתך על מעצר מינהלי שכרגע נמצא - - -

רז נזרי: מדברים על מעצר מינהלי, מעצר שפוגע בחירות.

רז נזרי: מעצר מינהלי בהקשר פלילי לא הופעל בישראל מעולם.

רז נזרי: החוק שקיים, זה חוק משנת 79' שקיים בהקשר ביטחוני - - -

מירי רגב: על ביטחוני אני לא מדברת.

מירי רגב: עזוב את הביטחוני, בוא נדבר על הפלילי.

מירי רגב: הרי מה הוא מבקש?

מירי רגב: הוא לא מבקש ביטחוני, הוא רק האשים את הצבא במטענים, עכשיו הוא חוזר אליו.

מירי רגב: הוא אומר: אני רוצה עכשיו להבין את העניין, אני רוצה להבין למה אני לא יכול.

דוד אזולאי: זה הוצאת דיבה מה שעשית עכשיו.

מירי רגב: לא, למה?

קריאות: - - -

מירי רגב: תסביר, תעשה לי סדר עם העניין.

מירי רגב: דוד צור, למה באת?

מירי רגב: לעזור לי או להפריע לי?

דוד צור: אני בא לדבר, אבל את לא נותנת.

דוד צור: נזרי לא נותן להשחיל מילה.

מירי רגב: באת אחרון, אתה אחרון הדוברים.

מירי רגב: אזולאי הוא ראשון הדוברים.

זבולון כלפה: יש פה סדר, חביבי.

מני יצחקי: אני כמשטרה שאחראי על חקירות ומודיעין, כל כלי שיש לארגונים אחרים יסייע לי.

מני יצחקי: הם בוחנים את הצו - - -

מירי רגב: אתה חושש שהמשטרה לא תעשה את השימוש הנכון בזה?

רז נזרי: לא, אני לא חושב שהיא לא תעשה.

מירי רגב: אז תסביר לי.

רז נזרי: בחוק שקיים בהקשר הביטחוני בית-המשפט עושה לנו הרבה בעיות מאשר במעצרים מינהליים בהקשר של טרור.

רז נזרי: זה חוק משנת 79', זה חוק שהוא לפני, מי שמכיר, לפני חוקי היסוד, יש את שמירת דינים, מה שנקרא, הוא לא נבחן בכלים של חוקי היסוד.

רז נזרי: לקחת חוק חדש, לחוקק את זה בהקשר פלילי היום או לתת פרשנות כפי שמתבקשת בצורה לא נכונה, לטעמנו לחוק האחר שאפשר לעשות את זה בהקשר פלילי, החוק האחר חוקק במקום תקנות ההגנה.

רז נזרי: תקנות ההגנה מסבירות את ההקשר בהקשר פלילי.

רז נזרי: שבוע הבא מתחילים סוף סוף לדון בחוק הטרור בוועדת החוקה.

רז נזרי: אנחנו הולכים בחוק טרור לבקש הרבה כלים.

רז נזרי: אנחנו חושבים שהדבר הזה יפגע ביכולת שלנו.

רז נזרי: אנחנו מסבירים בחוק הטרור מדוע העולם של הטרור חמור יותר מעולם פלילי בכל מיני הקשרים, וגם משטרה, אגב, שותפה לדיונים בחוק הטרור.

מירי רגב: כן, רק שהטרור בבתי-סוהר מקבל הרבה יותר הקלות מהפלילי.

רז נזרי: מה זה הקלות?

מירי רגב: הקלות, מה, בוא אתי לאסירים בהפרדה.

מירי רגב: בוא אתי לביקורת פתע, גם לך וגם לי יש כרטיס מבקר רשמי, - -

רז נזרי: סיכמנו כבר שנעשה ביקור משותף.

רז נזרי: עשיתי כבר ביקורים לאסירים בהפרדה.

מירי רגב: - - נעשה יחד ביקור משותף ללא הכנה, לא נעדכן את השב"ס.

מירי רגב: בוא אתי ותראה איזה חיים משוגעים עושים האסירים הביטחוניים מול האסירים הפליליים, כולל בהפרדה.

מירי רגב: תגיד לי, בחוק אולי הם מקבלים, הם יותר נוקשים, בתכל'ס הם חיים חיים טובים.

רז נזרי: למיטב זכרוני, סיכמנו כבר על ביקור משותף, עכשיו גילינו את זה לכולם, אז השב"ס יהיה מוכן בכוננות כל הזמן.

מירי רגב: לא, השב"ס, תאמין לי, נטעה אותו.

רז נזרי: כבר ביקרתי אסירי הפרדה.

דוד צור: להשוות את התנאים של האסירים הפליליים לביטחוניים או הפוך?

מירי רגב: הפוך.

דוד צור: להשוות את הביטחוניים לפליליים?

מירי רגב: כן.

מירי רגב: אבל על זה אני לא רוצה לדבר כרגע.

דוד צור: את רוצה להיטיב עם הביטחוניים.

מירי רגב: לא, ההפך הוא אמר להם.

רז נזרי: לא, זה לא נכון, גברתי היושבת-ראש, אני לא חושב שזה נכון.

מירי רגב: אבל עזוב, לא נתעסק בזה עכשיו.

רז נזרי: זה דיון אחר, רק אני אומר לך, מעצרים מינהליים בהקשר פלילי, לטעמנו משפטית הוא בלתי אפשרי, בית-המשפט לא יאשר את זה, זה לא קיים.

רז נזרי: אבל שוב, תתמודדו עם זה, מקודם אמרה המשטרה שיחסית לעולם אנחנו במצב יותר טוב.

מירי רגב: רז, הבנתי את מה שאתה אומר.

מירי רגב: אתה חושב שסט הכלים האלה הוא מספיק חזק.

מירי רגב: בוא נניח שאנחנו עכשיו עושים זום ומקדמים את זה, ועכשיו כולנו נירתם לעניין הזה, כל הוועדות הרלוונטיות.

מירי רגב: הוא מספיק חזק כדי למנוע – באמת, איך אנחנו עכשיו יוצרים קמפיין רציני כדי להביא לאיזושהי מערכת של הפחדה, כי אתה אומר, אפילו החוקים האלה לא ימנעו, אז מה כן ימנע?

רז נזרי: החוקים ימלאו את תפקידים, המשטרה בסופו של דבר - - -

מני יצחקי: החוקים האלה ייעשו בטווח – אולי לא למחר בבוקר, אבל אין ספק שרצף של חוקים – הוא דיבר על חומרי מודיעין כחומרי חקירה, אני - - -

מירי רגב: זה היה, דרך אגב, להזכירך, העלית את זה עוד בדיון הראשון שלנו לפני חודשיים.

דוד צור: קידמנו את זה וזה עבר.

מני יצחקי: בדיון הראשון, וגם חבר הכנסת צור העלה את זה.

מני יצחקי: ואני אומר וחוזר ואומר, אני יום יום, אני אומר את זה באחריות, תקשיבו טוב, אני יום יום יושב על ידיעות מודיעיניות שאני יודע ש-x רוצה לשים ל-y מטען, ואני - -

מירי רגב: אתה לא מסוגל בעצם לקדם את זה.

מני יצחקי: - - מתלבט אם להוציא את זה לפועל או למנוע או לדחות את האירוע, ואני מסכל.

מני יצחקי: אני לא בא לתקשורת, ואני לא בא לכנסת, ואני לא בא ומספר את הדברים האלה, כי זה לא על השולחן שלכם, זה על השולחן שלי.

מני יצחקי: אני רק אומר, שאני לא יכול לאיים על חייו של מקור שלי שמספר לי ש-x רוצה לשים ל-y.

מירי רגב: ברור לחלוטין.

מני יצחקי: בהרבה מהמקרים, ואני אומר לכם את זה באחריות – לפני שבועיים לקחתי מטענים שהיו אמורים להניח אותם אצל עבריינים, לקחתי אותם שאחריהם אין תיק חקירה, מהסיבה הפשוטה, להגן על המקורות.

מירי רגב: יואל, אני לא מבינה, למה אתם לא עושים יותר כדי שהדברים האלה שרז כאן פירט, והוא פירט בצורה מאוד יפה, איך הם מקדמים את הנושאים האלה, למה הנושא הזה של חוק חיסיון חומר מודיעיני, שזה באמת אחד הנושאים שכבר - גם מני דיבר על זה - - -

רז נזרי: זה לא הם אשמים.

מירי רגב: אז איך אנחנו מקדמים את זה עכשיו?

מירי רגב: איפה אתם כמשרד לביטחון פנים שיש לכם אחריות כוללת על המשטרה, איפה אתם מתחילים לדחוף את הנושא הזה?

מירי רגב: אי-אפשר רק שיטור מקומי.

מירי רגב: כל הזמן שיטור עירוני, שיטור עירוני, יש עוד דברים חוץ משיטור עירוני.

יואל הדר: א', אני שמח שגברתי רואה שהחקיקה כן מסייעת מפני שהחקיקה של שיטור עירוני בעצם מסייעת - - -

מירי רגב: בוודאי שהיא מסייעת, אני מתנגדת למה שאמר פה רז נזרי.

מירי רגב: אני חושבת שהחקיקה כן מסייעת, אבל היא לא מספיקה.

יואל הדר: בתפקידי כבר כמה שנים – וגם החקיקה שהעברנו בוועדה הזאת בנושא של האלכוהול שנתנה כלים למשטרה, בהחלט סייעה להפחתת הנזקים של האלכוהול.

מירי רגב: בוא תדבר עכשיו על החומר של חיסיון מודיעיני, איפה החוק הזה עומד.

יואל הדר: בבקשה, אני מוכן לדבר.

יואל הדר: אנחנו חיים בחוק הזה בעצם ממני למני מפני שהחוק הזה התחיל עוד ממני מזוז.

מירי רגב: אין מצב שהצדק נעשה מהר במדינה, אין מצב שאנחנו – נכון, רז?

יואל הדר: לי יש בעיה כלפי השר שלי שאני מייצג בעצם את הפן המשפטי, אני צריך לקדם חקיקה, אבל לא כל החקיקה אצלנו, וגם החקיקה של משרד המשפטים – הם רואים את הדברים בצורה אחרת.

יואל הדר: מפני שהחוק הזה כבר מזמן נמצא במשרד המשפטים, אבל לגישתם הם לוקחים מה שאנחנו מביאים כי הם מבינים את מה שאנחנו צריכים, ורז בהחלט מקדם את הדברים שלנו, בהחלט לזכותו.

מירי רגב: בקיצור, זו שרת המשפטים.

יואל הדר: עזבי את המילים שרת משפטים כי זו לא שרת המשפטים.

יואל הדר: מני מזוז לא היה - - -

מירי רגב: עזוב, תקשיב רגע, יואל, אנחנו צריכים לקדם את הדברים, נקודה.

יואל הדר: אני רוצה להסביר.

מירי רגב: אז מה הכתובת הברורה?

רז נזרי: הסעיף הספציפי הזה התעכב מאחר שזה נדון.

רז נזרי: שוב, יש ועדה בראשות - - -

מירי רגב: הבנתי, אבל כרגע – עזוב מה שהיה.

מירי רגב: איך אנחנו מקדמים את הדברים?

רז נזרי: אמרתי, זה פורסם היום ברשומות, זה עובר לקריאה ראשונה בכנסת, זה מגיע לוועדת החוקה.

רז נזרי: בדיון שהיה אצל ראש הממשלה, שהוזכר פה, סיכמתי עם מזכיר הממשלה לאחר הדיון – אמרתי את זה גם בדיון – אנחנו מקדמים חוקים ביחד עם המשטרה, ביחד עם הפרקליטות עושים הרבה, גם בדיונים אצלי.

רז נזרי: הרבה פעמים דברים, לצערי, נתקעים לפעמים בכנסת.

רז נזרי: הסיכום היה, אמרתי, יש קואליציה, אז בבקשה תעזרו לנו לקדם את זה.

רז נזרי: הסיכום היה שברגע שזה מגיע לוועדת החוקה בכנסת – כל חוק והוועדה שלו, מזכיר הממשלה - - -

דוד אזולאי: זו בעיה שלכם שאתם סומכים על הקואליציה הזאת.

מירי רגב: אה, אה.

דוד אזולאי: אה, אה.

זבולון כלפה: פה אתה במיעוט עכשיו, חבר הכנסת אזולאי.

מירי רגב: ח"כים, התייחסות שלכם, אנחנו חייבים לסכם את הדיון הזה.

רז נזרי: רגע, משפט אחד, ברשותך, מירי.

מירי רגב: בבקשה.

רז נזרי: לגבי הפעילות שלנו עם המשטרה.

רז נזרי: אנחנו כמשרד משפטים – למעט הנושא הזה כפי שאמרתי, מקדמים הכול – נותנים סדר עדיפות גבוה לכל דבר.

רז נזרי: חוץ מזה, יש נושא שראש אח"מ לא התייחס, אבל אנחנו עושים את זה ביחד אתם.

רז נזרי: יש מה שנקרא "צוות על" בראשות היועץ המשפטי לממשלה, בהשתתפות מפכ"ל המשטרה, פרקליט המדינה, ראש אח"מ וגם הוא יושבים בו, שמתכנס אחת לתקופה, פעם הבאה שבוע הבא, כדי לחשוב על כלים למאבק בפשיעה המאורגנת.

רז נזרי: מתחת הצוות הזה יש ועדה מתמדת בראשות ראש אח"מ עם נציגים של כל הגופים - - -

מירי רגב: אבל לא מספיק ועדות.

מירי רגב: בסוף אנחנו צריכים - - -

רז נזרי: אגיד לך מה, אבל זה נותן כלים.

מירי רגב: בסוף אנחנו צריכים למנוע את פיצוץ המכונית, זהו.

מירי רגב: ועדה ועוד ועדה זה בסדר.

רז נזרי: מירי, אפשר להציג נתונים, לא יודע אם במסגרת הזאת.

רז נזרי: יואל ציין את זה, בתקופת מני התחיל הנושא של צוותי משימה.

רז נזרי: צוותי משימה שיושבים – פעם המשטרה התמודדה עם הפשע המאורגן, ניסתה למצוא את העבריין, זה קשה, כי תמיד יש את כל אלה ששותקים מסביב וכו', אז להילחם לא רק בכלי הפלילי, אלא גם בכלים של חילוט, גם בהלבנת הון.

רז נזרי: היום רשות המסים באה ותוקפת את העסקים הלגיטימיים, - -

מירי רגב: נכון, מצוין.

רז נזרי: - - בכל צוות משימה כזה גם יש איש משטרה אחראי, יש איש רשות המסים שלקח הרבה זמן להכניס אותם, אתה יודע למה, כי אנשי רשות המסים רצו תוספת סיכון לאלה שיהיו בדברים האלה.

רז נזרי: הדברים האלה מנוהלים גם אצלנו וגם אצל המשטרה, יש תוצאות לזה, לפתור את הבעיה לגמרי זה לא פותר, אבל יש לא מעט תוצאות בהקשר הזה.

מירי רגב: אין לי ספק שיש תוצאות ושנעשים - - -

רז נזרי: היועץ המשפטי מתכוון גם לעשות שולחן עגול קבוע בנושא הזה של כל גופי האכיפה האזרחיים.

מירי רגב: תראה, רז, אני יודעת שאתם עובדים, גם היועץ המשפטי לממשלה וגם המשטרה וכולם, רק שאני אומרת שאת האזרחים מעניין דבר אחד.

מירי רגב: המצב הזה שהיום נוצר מצב שיש יותר ויותר התפוצצויות של מכוניות, ויש עננה די כבדה מעל המשטרה עם הסיפור של ארביב ועם הסיפור של ניסו, אז אנשים אומרים: רגע, מה קורה פה?

מירי רגב: אני רוצה להרגיש בטוח.

מירי רגב: מה קורה פה?

מירי רגב: מה קורה במשטרה?

מירי רגב: במה הם בסוף מתעסקים?

רז נזרי: ניסו וארביב לא בהכרח קשורים לתחומים האלה, אבל - - -

מירי רגב: לא קשור אחד לשני, אני רק אומרת, יש עננה כבדה כרגע מעל - -

דוד דהאן: זה קשור למשטרה.

מירי רגב: - - המשטרה, אחד.

מירי רגב: אין מה לעשות, אי-אפשר להסתיר את זה, זאת עובדה.

מירי רגב: מצד שני, מתפוצצת פה מכונית ופה מכונית תופת, 12 אירועים קרו רק בחודשים האחרונים, צריך למצוא לזה פתרון.

מירי רגב: זה שיושבים, זה שיש ועדות, זה שמתכנסים, הכול בסדר, אבל המשטרה צריכה למנוע ולעשות את הכול למנוע את הפיצוץ הבא, זה הכול.

מירי רגב: שאזרחים חפים מפשע לא יהיו מעורבים בעניין הזה.

מירי רגב: אזולאי, בבקשה, קצר.

מירי רגב: זבולון, וצור, אחרון הדוברים, ואנחנו חייבים לעבור לדיון הבא של דיור בר-השגה.

דוד אזולאי: גברתי היושבת-בראש, אני רוצה בראש ובראשונה להעריך את גילוי הלב של השר לביטחון פנים.

מירי רגב: נכון, אני תמיד אומרת את זה, זה פשוט תענוג.

דוד אזולאי: צריך להגיד את זה, זה לא מצוי במקומותינו, ובמיוחד אצל השר לביטחון פנים.

דוד אזולאי: הפעם אני חושב שהוא חרג ממנהגו והוא באמת חשף את הדברים והביא את הדברים, ועל כך ראוי גם להגיד לו מילה טובה.

דוד אזולאי: כי לא פעם אנחנו, חברי הכנסת - -

מירי רגב: נכון.

דוד אזולאי: - - גם יודעים לבקר את השר לביטחון פנים.

דוד אזולאי: אדוני ראש אח"מ, המצב הקיים היום, אין ספק, הוא צריך להדאיג את כולנו, ובמיוחד אתכם המשטרה, שהציבור פשוט הולך ומאבד את הביטחון שלו, את הביטחון האישי, כאשר מצד אחד מטעני חבלה מתפוצצים ברחובות, ומצד שני ילדים, נערים מסתובבים עם סכינים, ואיך אומרים, אין כמעט יום שלא יותר גרוע מאתמול.

דוד אזולאי: כל יום אנחנו פה נמצאים במצב או מטען חבלה או סכין.

דוד אזולאי: ותוסיף לזה את התדמית שהולכת ונפגעת של המשטרה, ואני אומר את זה בכאב רב, מפני שאיך אומרים פה רבים, הרבה חברים שלי אומרים את זה, אין לנו משטרה אחרת, זה מה שיש לנו.

מירי רגב: נכון, צריך לשמור עליהם.

דוד אזולאי: ואנחנו צריכים לשמור על זה מכל משמר, אחרת אשת אחיו חיים בלעו.

דוד אזולאי: צריכים לגבות את המשטרה ולחזק את המשטרה, אבל, אדוני, זה לא עוזר לאף אחד מאתנו כאשר יום יום מתפוצצים מטעני חבלה.

דוד אזולאי: ונכון שאתם עושים, אבל את האזרח הפשוט, הקטן, כשזה מתפוצץ על ידו, אומר: המשטרה דפוקה.

דוד אזולאי: זה המשפט שאתה שומע מהאזרח.

דוד אזולאי: ולכן, אני חושב - - -

קריאה: - - -

מירי רגב: לא, סליחה.

מירי רגב: עכשיו אין הערות של אף אחד.

מירי רגב: חבר הכנסת דוד אזולאי, נא סיים את דבריך, אתה תגיב בסוף, אאפשר לך להגיב.

דוד אזולאי: התחושה ברחוב והתחושה של כולנו כאן שהפושעים לאחרונה הרימו ראש, אחרת אי-אפשר להסביר את זה, איך קורה לנו שברחובות מתפוצצים מטעני חבלה, דבר שהיינו רגילים אליו רק מטרור לאומני ולא מטרור פנימי של אזרחי מדינת ישראל.

דוד אזולאי: לא שמעתי ממך, אדוני, שום נתון על כך - כמה פיגועי טרור היו לנו ב-2013, 2012 ו-2011 כדי לקבל איזושהי אינדיקציה השוואתית, כי מה שאדוני אמר כאן - - -

מני יצחקי: אני מבטיח להעביר נתונים.

דוד אזולאי: כי מה שאדוני בעצם דיבר פה על איזה פיקים מסוימים בתקופה מסוימת.

מני יצחקי: נכון.

דוד אזולאי: אבל הייתי רוצה לראות תמונה - - -

מני יצחקי: זו תחושה וזה כי זה בא במקבץ.

מני יצחקי: אעביר את הנתונים.

דוד אזולאי: אני מקבל את הדברים אבל תראה, אני כרגע אזרח, בסדר?

דוד אזולאי: אני לא חבר כנסת, אני במקום האזרח אומר לך מה התחושה של האזרח ברחוב.

דוד אזולאי: כאשר אתה מציג - זה לא נותן לי שקט נפשי אם תביא את הנתונים של שלוש השנים האחרונות.

דוד אזולאי: אבל זה מדאיג אותנו כאזרחים, מה קרה לאחרונה שכל כך הרבה אירועים, רצף של אירועים, גם סכינים, שזה לא הנושא, שזה לדעתי נושא בנפרד, של הסכינאות בקרב בני-הנוער, וגם הנושא של מטעני חבלה בכל מקום.

דוד אזולאי: ואני מאוד מבקש ממך לקבל את הנתונים האלה בהקדם, חשוב לנו לדעת אותם.

דוד אזולאי: תודה רבה.

מני יצחקי: אוקיי.

מירי רגב: תודה.

מירי רגב: דוד צור, בבקשה.

דוד צור: ראשית, אני רוצה להגיד שבענייני החקיקה, ואני מצטער שלא הייתי בתחילת הדיון, הבנתי שהנושא הזה של חיסיון על חומרי מודיעין שלא ישמשו כחומרי חקירה, לדעתי זה השינוי אולי המשמעותי ביותר שיתרום את המאבק בלחימה בפשיעה החמורה והמאורגנת הזאת.

דוד צור: כי בסוף, כפי שאמר ראש אח"מ, הרבה מאוד מהתיקים האלה לא מובאים אפילו לתיק חקירה וגם מצבים שראיתי בעבר, שהלכו לעסקאות טיעון רק כדי לא לחשוף את מקורות המודיעין או שיהפכו להיות חומרי חקירה, לכן זה מאוד משמעותי.

דוד צור: אני חושב שהחוק הקיים בנושא של לחימה בארגוני פשיעה כארגון פשיעה הוא מצוין, הוא נתן כלים מצוינים, הצוותים האלה שהוקמו בזמנו - - -

מני יצחקי: כוחות המשימה.

דוד צור: צוותי המשימה חשובים מאוד, כי אמרה בצדק גם היושבת-ראש, הפגיעה בפן הכלכלי הוא אולי הפגיעה הכי משמעותית שיכולה להיות לגבי ארגוני הפשיעה האלה.

דוד צור: איפה לדעתי בכל זאת קיימות הבעיות – אני חושב שהמשטרה עשתה את השינויים הארגוניים הנדרשים, הקימה את "להב 433", שזה לכאורה מה שנקרא ה-FBI המקומי.

דוד צור: אני עדיין חושב, ומני פה, אני אומר את זה לכם, אני חושב שבנושאים הטכנולוגיים המשטרה עדיין קצרה, הן בתקציב והן ביכולת שלה לממש את הפוטנציאל שיש בטכנולוגיה, מבלי להיכנס פה ליותר מדי לפרטים, לדעתי אנחנו מבינים על מה אנחנו מדברים, וזה יכול לשמש לכם, במיוחד שיהיה חיסיון גם על הכלי בסוף, יוכל לשמש לכם - -

מירי רגב: שיתוף פעולה גם עם ארגונים מודיעיניים אחרים, נדבר על זה בחסויה.

דוד צור: - - אולי להבין – קרוב מאוד לטרור.

דוד צור: היום ההבדל בין טרור שפועל אך ורק כעקרון סיכול – כי מה שאמר מני, ברגע שהוא יודע הוא מסכל – לבין משטרה, שהיא לא רק מסכלת, היא צריכה להביא את זה לתיק חקירה, זה הבדל משמעותי.

דוד צור: נאמרו פה דברים, אנחנו חיים בעולם של דימויים ותדמיות, עם כל הכבוד – ונכון שאני בא מתוך המדים ולכן גם אני כואב את המצב הזה – התדמית לכאורה כלפי המשטרה אם היא כתוצאה מחריג כזה או אחר, ובנשימה אחת אמרו פה: ניסו שחם, מנשה ארביב, אני מקווה שזה בערך כמו - - -

זבולון כלפה: לא חזרנו אחורה מדי.

דוד צור: זה בערך כמו שלביונסה יש רומן עכשיו עם אובמה, אז אני מקווה שהראיות שיש לגביהם - - -

מירי רגב: למי יש רומן עם אובמה?

דוד צור: לנשיא אובמה, לא שמעת?

מירי רגב: אה, אוקיי.

דוד אזולאי: אז אני מקווה שהראיות שיש לגבי ארביב הן קצת יותר מוצקות ממה שמדובר בהם או יש כתב אישום.

מירי רגב: נדבר פה.

רז נזרי: על זה לא אדבר פה.

מירי רגב: ניסיתי לבדוק משהו עם פינטו, אבל לא הלך.

מירי רגב: אמרתי, הוא חולה, אולי הוא יחליק, לא הלך.

דוד צור: לכן אני אומר, עניין התדמיות - - -

תמר זנדברג: פרהיסטוריה.

קריאות: - - -

דוד צור: חשוב לי לומר לעניין התדמיות.

דוד צור: בסוף אנחנו חיים פה בעולם של תדמיות ואנחנו תולים אנשים בכיכר עוד טרם בכלל הוכחה אפילו חפותם, גם לא אשמתם, וגם בסוף זכות החפות עומדת גם לעבריין, גם לראש עיר וגם לניצב במשטרה.

מירי רגב: לקצין משטרה.

תמר זנדברג: נכון.

דוד אזולאי: כן, אבל האזרח מסתכל על הקצין.

מירי רגב: מצוין, תודה.

מירי רגב: רז, משפט.

מירי רגב: מני, משפט.

מירי רגב: אני מסכמת.

מירי רגב: אמרת שאתה נותן לדוד צור לדבר.

זבולון כלפה: לא, אמרתי "אחריו", סליחה.

מירי רגב: טוב, דבר, אני יכולה להגיד לך לא?

זבולון כלפה: בטח שאת לא יכולה להגיד לי לא.

מירי רגב: לא יכולה.

רז נזרי: החליף אותך כל הבוקר.

מירי רגב: לא אגיד לו בחיים לא.

זבולון כלפה: כמה דברים.

זבולון כלפה: קודם כול סטטיסטיקה היא דבר חשוב, אבל לא נתמכר לזה יותר מדי, כי בסוף כל מקרה הוא מאה אחוז כלפי כל אחד שנחשף אליו.

מני יצחקי: מקבל.

זבולון כלפה: והאזרחים בסופו של דבר – אני אומר עוד פעם, ואני מסכים עם חלק מהדברים שנאמרו פה – תחושת הביטחון היא מרכיב משמעותי בסופו של דבר במכלול.

זבולון כלפה: זאת אומרת, זה נכון, המשטרה עושה עבודת קודש, משתדלת מאוד, באמת פועלת גם במודיעין וגם באכיפה וגם במניעה, הכול ביחד.

זבולון כלפה: אבל בסוף בסוף בסוף יש את המקרים של תחושת הביטחון, יש את המקרים של פגיעה בביטחון עצמו.

זבולון כלפה: בשבועות האחרונים התחושה היא שבעצם זה מין לוטו כזה, השאלה איפה האוטו הבא הולך להתפוצץ, בחודש-חודש וחצי האחרונים קרו כבר כמה מקרים של רכבים שאתה רואה שבעצם יש פה דרך פעולה.

מירי רגב: אפקט הדומינו, אתה לא יודע איפה זה יקרה.

זבולון כלפה: רולטה רוסית כזו הייתי אומר.

זבולון כלפה: בדברים שלך, דיברת פה, ובעצם הגדרנו את זה פה בדיון, מין שרשרת מזון כזו שמתקיימת.

זבולון כלפה: הדרך לגזור את שרשרת המזון היא בעצם להושיב – כמו שאתם עושים ביחס לפשיעה האחרת – מין שולחן עגול שכולל בתוכו את מכלול המרכיבים.

זבולון כלפה: אז פה בעצם גם את המקורות שמספקים את המזון הזה, וגם בעצם בסוף להושיב את כולם סביב שולחן אחד, ולמשך פרק זמן מסוים לשים לדבר הזה סוף.

זבולון כלפה: זאת אומרת, לגדוע את העסק הזה באיבו ולא לתת לעסק הזה להמשיך, כי הזמינות של הדבר הזה – בתור אחד שחי בצמידות להרבה בסיסים של צה"ל, אני יכול לומר שהנגישות היא רבה.

זבולון כלפה: אם אני כאזרח יכול כמעט להיכנס, ודאי לשטח המטווחים חופשי לגמרי, ובסוף נשארים שם כל מיני דברים כאלו ואחרים, - -

מירי רגב: בוא לא נעלה רעיונות.

זבולון כלפה: - - אז הדברים האלה בוודאי לא יכולים להישאר בצורה כזו אלא חייבים באמת לגדוע אותם.

זבולון כלפה: הדרך לגדוע אותם היא בשיתוף פעולה בין כלל הגורמים כדי לשים לזה סוף.

זבולון כלפה: בנושא של החקיקה פה אני מסכים, אין לי ספק שגם אנחנו נאלץ פה לשתף פעולה בשמחה רבה כדי לקדם דברים, וגם כדי ליצור דברים חדשים דרך אגב.

מירי רגב: מאה אחוז.

מירי רגב: רז, משפט.

רז נזרי: שתי הערות קצרות בהתייחס לדברים שנאמרו, חבר הכנסת צור, לגבי העניין הטכנולוגי וכו', אמרת נכון, אכן המשטרה בהקשר הזה לא נמצאת באותו מקום שהארגונים - - - , אבל היא כן עשתה צעדים גדולים בשנים האחרונות, אני לא יודע אם בתקופתך, - -

דוד צור: מכיר.

רז נזרי: - - וגם בהשקעה של משאבים וגם במעורבות שלנו בחוק מחקרי תקשורת שעבר בשנים האחרונות ששדרג את המשטרה קדימה, וגם בחוות דעת משפטית שנתנו לגבי נושא מסוים של שיתוף פעולה בין השב"כ לבין המשטרה – לא אכנס כרגע לפרטים כאן, אבל יש גם בהקשר הזה מבחינתנו סיוע ועזרה, זו הערה ראשונה.

רז נזרי: הערה שנייה, דברים שעלו גם בדברים של שניכם – התחלתי להגיד את זה קודם – נושא המלחמה דרך הכיס, דרך הפן האזרחי זה דבר ששמנו על השולחן מזמן.

רז נזרי: מי שחושב שפותרים דברים כאלה רק דרך הליך פלילי הרי את - - - תפסו כידוע על ענייני מסים וכו'.

מירי רגב: לא, ברור.

רז נזרי: בסופו של דבר, דרך זה, כפי שאמרתי, מציקים להם, גם הרשות לאיסור הלבנת הון וגם רשות המסים ורשויות אזרחיות והפרקליטות בפן האזרחי מציקים להם, זה בשולחן - - - שנעשים כל הזמן, זה דבר לא רק שקיים בשנים האחרונות.

רז נזרי: גם היועץ וגם ראש אח"מ יודע שאנחנו עכשיו מנסים להקים מנגנון חדש נוסף בהקשרים כאלה של שולחנות עגולים, שכל גורמי רשות האכיפה ישבו כדי לקצר טווחים ליצור שפה משותפת ולא שיהיה טלפון שבור כאשר הולכים על ידע מסוים, אז משקיעים את כל האנרגיות מכל הכיוונים.

מירי רגב: מאה אחוז, תודה, רז.

מירי רגב: מני, בבקשה.

מירי רגב: חברים, שקט.

מני יצחקי: כמה נקודות ממש בקצרה.

מני יצחקי: הראשונה בהן, אני חבר בספ"ק שהוא אתיקה מוחלטת עם חברים יקרים.

מני יצחקי: האתיקה – ואני חייב לומר, מפקדים שעובדים בצורה מאוד רצינית יום וליל ונותנים את כל כולם למטרות של מדינת ישראל ומשטרת ישראל, ואני חושב שיש לנו משטרה מצוינת, ואני אומר את זה באחריות.

מני יצחקי: אני איש מודיעין ואני רואה מודיעין הרבה הרבה שנים, אני רואה את הגינה שלנו גם, ואני אומר שהיא גינה מצוינת.

מני יצחקי: זה בהקשר של הדברים שעלו בהקשר של העמיתים שלי, החברים והמערכת המשטרתית.

מירי רגב: אם הכול מצוין אין לנו לאן להשתפר.

מירי רגב: טובה, אז אתה יכול להשתפר לטובה מאוד.

מירי רגב: אם זה מצוין, לאן תשתפר?

מירי רגב: כן, בבקשה.

מני יצחקי: אני מדבר על הצד האתי, על הפן האתי לגבי האירוע הנוכחי או לגבי המפגש כאן.

מני יצחקי: א', תודה שניתנה לי ההזדמנות לומר את הדברים כי כשאתה עובד יום יום ואתה מתמודד מול העניינים האלה, ואתה למעשה רק קורא את מה שנאמר ומה לכאורה קורה ואתה מבין איך הציבור מקבל את העניין הזה, אתה רוצה מאוד מאוד מאוד לבוא ולהגיד את הדברים שלך.

מירי רגב: תאמין לי, יש לך ולמפכ"ל כל שבוע הזדמנות לבוא לוועדה, רק תבואו.

מני יצחקי: כן, אבל, עכשיו אגיד את הבעיה.

מני יצחקי: הבעיה היא שאנחנו, גם אנשי חקירות וגם מודיעין, קשה לנו, באמת קשה לנו לבוא ולפתוח את הדברים לעם ישראל ולכם ולומר מה אנחנו עושים, כי אנחנו יודעים שזה יהפוך להיות יותר מסובך יום אחרי או שעה אחרי.

מני יצחקי: אני מתחייב, א', זו אחריות שלנו ואני חוזר בפעם המי יודע כמה היום פה, זו אחריות שלנו, אנחנו מסתכלים על זה היטב היטב ישירות בעיניים מול הבעיה ואנחנו נתמודד מול הבעיה.

מני יצחקי: ואמרתי גם בתחילת דברי, אין מאה אחוז, אף ארגון לא יכול להתחייב על מאה אחוז, אנחנו עושים את כל המאמצים כדי שהנושא הזה של המטענים יהיה בירידה.

מני יצחקי: אני גם חייב לומר, ואני חוזר שיש פיק, אבל אין עלייה כמותית, ואני יודע שכל אירוע הוא אירוע.

מני יצחקי: בכל אופן תודה על - - -

דוד אזולאי: נתונים, אדוני.

מירי רגב: אסכם את זה.

מירי רגב: אתה צודק, חבר הכנסת אזולאי.

מירי רגב: קודם כול אני רוצה להודות לכם, גם לרז וגם למני, שהגעתם לפה, אני מאוד מעריכה את זה ואני חושבת שככל שאתם תבואו ותדברו יותר עם הוועדה ובאמצעותנו עם הציבור, כך ייטב לתדמית המשטרה.

מירי רגב: ככל שאתם תשלחו לפה קצינים זוטרים שלא קובעים את המדיניות ולא יכולים לעמוד מול הוועדה ומול שאלות הציבור, כך יגידו שאתם מתחבאים מאחורי, במקרה הזה צה"ל ומאחורי אחרים במקרים אחרים, לכן אתם לא צריכים להתחבא מאחורי אף ארגון.

מירי רגב: אתם משטרה שעושה את מה שאתם יכולים לעשות, אתם יכולים לעשות יותר, ואתם גם שואפים לעשות יותר.

מירי רגב: בוא לוועדה, בואו לציבור ותגידו מה שאתם חושבים.

מירי רגב: ההפך, זה צריך להיות ביוזמתכם ולא בבקשה שלנו.

מירי רגב: אז קודם כול אני מודה לכם שהגעתם, אני חושבת שזה חשוב.

מירי רגב: אני רוצה להודות לשר לביטחון פנים על המכתב שהוא שלח, על זה שהוא שם את הדברים על השולחן ועל זה שהוא מוודא שגם הקצינים הבכירים ביותר יגיעו לוועדת הפנים וייתנו תשובות לוועדה.

מירי רגב: אני מאוד מכבדת את זה, אני מעריכה את זה, כי רק בדרך הזאת נוכל לקדם את הנושאים שתחת אחריות המשטרה.

מירי רגב: לגבי הנושאים שעלו כאן היום.

מירי רגב: אני מבינה שאין מאה אחוז ואין עליה, אבל אין גם ירידה, ואתם צריכים לעשות מאמץ שתהיה ירידה, שבוודאי לא תהיה עלייה, כי ברגע שזה נשאר אותו דבר, זאת בעיה.

מירי רגב: ולכן אתם הולכים לצמצם את זמינות המטענים.

מירי רגב: יפה מנהלת הוועדה, בדיון החסוי שנעשה אני מבקשת לשמוע מהם: א', מה הם עושים כדי לצמצם את זמינות המטענים; ב', אני מבקשת שיגיעו ראש אגף מבצעים או גורם אחר מהצבא לגבי המטענים, סוג המטענים וכדומה, על זה נדבר בוועדה החסויה כדי שנראה איך בעצם אנחנו יכולים לשלב בין המשטרה לבין הצבא כמו שעשינו אז עם השב"ס והשב"כ בעניין האסיר x, אני מזכירה לך, רז נזרי.

מירי רגב: אפשר לעשות את זה, ואם הכנסת צריכה להתערב, נתערב ונעשה את זה.

מירי רגב: כי אני רוצה שלמשטרה יהיו הכלים של מה שזה הגיע לחצר שלה, שתוכל לעשות את זה בצורה הטובה ביותר.

מירי רגב: אז את זה נפתור כבר בוועדה החסויה הקרובה.

מירי רגב: דבר שני, אני מבקשת שהשר לביטחון פנים יזרז את תהליכי החקיקה בתוך הכנסת, קרי, באותם מקומות שכבר זה יכול להגיע לוועדת שרים, לדין רציפות, לוועדת החוקה, לזרז את זה.

מירי רגב: לזרז כדי שהמשטרה תוכל לקבל את הכלים.

מירי רגב: והדבר הכי חשוב כרגע מכל הרשימה הזאת זה שני חוקים: אחד זה החוק של ההליך הפלילי; והדבר השני זה חוק חיסיון חומר מודיעיני.

מירי רגב: בעיני אלה שני החוקים הכי חשובים.

יואל הדר: יש פה שני שרים, גם שר הביטחון - - -

מירי רגב: בסדר.

יואל הדר: צריך ששני השרים יפעלו, כי זה לא רק שר אחד.

מירי רגב: אז אם צריך שנתערב אז אתערב גם.

מירי רגב: תגיד לי במה אנחנו צריכים להתערב ואתערב, אבל צריך לקדם את הנושא הזה.

יואל הדר: בסדר גמור.

מירי רגב: הדבר הנוסף לגבי הפגיעה במרכיב הכלכלי, שזה אחד הדברים החשובים, והעלינו את זה גם בדיון שעבר.

מירי רגב: הפגיעה במרכיב הכלכלי, גם פה אני רוצה שרשות המסים, הלבנת הון, כל הגורמים האלה גם יבואו לוועדה החסויה ויציגו לנו מה הם עושים בפגיעה בפן הכלכלי.

מירי רגב: אני חושבת שזה חשוב שגם אנחנו נשמע את זה.

מירי רגב: בסופו של דבר, אני אומרת שוב, רז, בסוף זה מאמץ משותף של כל הגורמים לצאת למלחמת חורמה נגד ארגוני הפשע הפלילי, זהו, זו המטרה שלנו, וכשלוקחים מטרות אנחנו יודעים להשיג אותן.

רז נזרי: כולנו באותו צד בהקשר הזה.

מירי רגב: אנחנו צריכים להגיע למצב שאזרחי המדינה לא יהיו במין אפקט דומינו, איפה ייפול הדומינו מחר בבוקר, באיזו שכונה ומי ייפגע.

מירי רגב: אני יודעת שאתם עושים הכול, אין לנו משטרה אחרת, אני יודעת שאתם עושים את כל מה שנדרש, אבל שוב, כשאומרים שאנחנו מצוינים אין לנו לאן לשאוף.

מירי רגב: כשאנחנו אומרים שאנחנו טובים, נשאף להיות טובים מאוד.

מירי רגב: תודה רבה לכם.